**REPUBLIKA HRVATSKA**

**ZAGREBAČKA ŽUPANIJA**

 **OPĆINA DUBRAVICA**

**Općinsko vijeće**

Na temelju članka 61.a Zakona o lokalnoj i područnoj (regionalnoj) samoupravi („Narodne novine“ broj [33/01](https://www.zakon.hr/cms.htm?id=260),  [60/01](https://www.zakon.hr/cms.htm?id=261), [1 29/05](https://www.zakon.hr/cms.htm?id=262),  [109/07](https://www.zakon.hr/cms.htm?id=263),  [125/08](https://www.zakon.hr/cms.htm?id=264),  [36/09](https://www.zakon.hr/cms.htm?id=265),  [36/09](https://www.zakon.hr/cms.htm?id=266),  [150/11](https://www.zakon.hr/cms.htm?id=267),  [144/12](https://www.zakon.hr/cms.htm?id=268),  [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) i članka 68. Statuta Općine Dubravica („Službeni glasnik Općine Dubravica“ br. 01/2021, 03/2024) Općinsko vijeće Općine Dubravica na svojoj 26. sjednici održanoj dana 25. ožujka 2025. godine donosi

**ODLUKU**

**o raspisivanju izbora za članove Vijeća mjesnih odbora**

**na području Općine Dubravica**

**Članak 1.**

Raspisuju se izbori za članove Vijeća mjesnih odbora i to:

1. Mjesni odbor Dubravica - Rozga

2. Mjesni odbor Bobovec Rozganski

3. Mjesni odbor Kraj Gornji Dubravički - Pologi

4. Mjesni odbor Vučilčevo

5. Mjesni odbor Prosinec - Donji Čemehovec

6. Mjesni odbor Lukavec - Lugarski Breg

**Članak 2.**

U Vijeća mjesnih odbora bira se 5 članova.

**Članak 3.**

Za broj, sastav i imenovanje biračkih odbora i općinskog izbornog povjerenstva (stalni i prošireni sastav) primjenjivati će se Zakon o lokalnim izborima („Narodne novine“ broj 144/12, 121/16, 98/19, 42/20, 144/20, 37/21) budući da će se izbori za članove vijeća mjesnih odbora održavati istodobno sa lokalnim izborima.

**Članak 4.**

Za dan provedbe izbora određuje se nedjelja, **18. svibanj 2025. godine.**

**Članak 5.**

Ova Odluka stupa na snagu stupanjem na snagu Odluke Vlade Republike Hrvatske o raspisivanju izbora za članove predstavničkih tijela jedinica lokalne i područne (regionalne) samouprave i za općinske načelnike, gradonačelnike i župane te njihove zamjenike, a objaviti će se u „Službenom glasniku Općine Dubravica“.

OPĆINSKO VIJEĆE OPĆINE DUBRAVICA

KLASA: 024-02/25-01/4

URBROJ: 238-40-02-25-13

Dubravica, 25. ožujak 2025.

Predsjednik Ivica Stiperski